याद हो कि 2016 चैंपियंस ट्रॉफी फाइनल में भी भारत और ऑस्ट्रेलिया के बीच फैसला पेनल्टी शूटआउट से निकला था। तब ऑस्ट्रेलिया ने भारत को पेनल्टी शूटआउट में 3-1 से मात दी थी। इस बार फर्क यह रहा कि ऑस्ट्रेलिया और भारत के बीच फुलटाइम में स्कोर 1-1 से बराबर रहा जबकि 2016 में फुलटाइम तक स्कोर 0-0 था। हालांकि, पेनल्टी शूटआउट में स्कोर समान रहा और ऑस्ट्रेलिया ने 3-1 से बाजी जीती। इससे पहले ग्रुप चरण में भी भारत को ऑस्ट्रेलिया के हाथों 2-3 की शिकस्त का सामना करना पड़ा था।